
STEIDZAMI
Valsts kancelejai


Par Latvijas Republikas nacionālajām pozīcijām par Partnerattiecību nolīgumiem starp Āfrikas, Karību jūras reģiona un Klusā okeāna valstīm, no vienas puses, un Eiropas Savienību un tās dalībvalstīm, no otras puses  

Pamatojoties uz 2021.gada 7.septembra Ministru kabineta noteikumi Nr.606 “Ministru kabineta kārtības rullis” 113.8. apakšpunktu un Ministru kabineta 2009. gada 3. februāra noteikumu Nr. 96 “Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” 12.1. un 21.1.1. apakšpunktu, iesniedzu izskatīšanai Ministru kabineta sēdē divas Ārlietu ministrijas sagatavotās Latvijas Republikas nacionālās pozīcijas.
 Pirmkārt, Latvijas Republikas Nacionālo pozīciju Nr. 2 “Priekšlikums Padomes lēmumam par nostāju, kas Eiropas Savienības vārdā jāieņem Āfrikas, Karību jūras reģiona un Klusā okeāna valstu grupas (ĀKK) un ES Vēstnieku komitejā attiecībā uz grozījumiem Lēmumā Nr. 3/2019 (2019. gada 17. decembris) pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu” jeb par Kotonū līguma pagarināšanu.
Otrkārt, Latvijas Republikas Nacionālo pozīciju Nr. 3 “Par priekšlikumu Padomes lēmumam par to, lai Eiropas Savienības vārdā parakstītu un provizoriski piemērotu Partnerības nolīgumu starp Eiropas Savienību un tās dalībvalstīm, no vienas puses, un Āfrikas, Karību jūras reģiona un Klusā okeāna valstu organizācijas (OACPS) dalībvalstīm, no otras puses” jeb post-Kotonū līguma parakstīšanu.
Lūdzu nacionālās pozīcijas iekļaut izskatīšanai Ministru kabineta 2021. gada 16. novembra sēdes slēgtajā daļā.
	1.
	Iesniegšanas pamatojums
	Eiropas Komisijas 2021. gada 25. oktobra priekšlikums Padomes lēmumam par Kotonū nolīguma pārejas pasākumu pagarināšanu. Esošais nolīguma pagarinājuma termiņš beidzas 2021. gada 30. novembrī. Sarunas par post-Kotonū nolīgumu turpinās, bet paredzams, ka tuvākajā laikā tās ieies nākamajā sarunu fāzē.

	2.
	Valsts sekretāru sanāksmes datums un numurs
	Nav attiecināms.

	3.
	Informācija par saskaņojumiem



	Nacionālās pozīcijas projekts elektroniski saskaņots ar visām nozaru ministrijām, Pārresoru koordinācijas centru.
Nacionālās pozīcijas projekts saskaņots ar biedrību “Latvijas Platforma attīstības sadarbībai” (LAPAS); Latvijas Pašvaldību savienība, Latvijas Darba devēju konfederācija, Latvijas Tirdzniecības un rūpniecības kamera, Latvijas Brīvo arodbiedrību savienība. 
Atzinumi saņemti no Finanšu ministrijas, Iekšlietu ministrijas, Zemkopības ministrijas un Latvijas Pašvaldību savienības par abām pozīcijām, no Satiksmes ministrijas – par Kotonū pozīciju.

Saskaņots ar noklusējumu ar Aizsardzības ministriju, Ekonomikas ministriju, Izglītības un zinātnes ministriju, Kultūras ministriju, Labklājības ministriju, Satiksmes ministriju, Tieslietu ministriju, Veselības ministriju, Vides aizsardzības un reģionālās attīstības ministriju, Pārresoru koordinācijas centru, kā arī biedrībām “Latvijas Platforma attīstības sadarbībai” (LAPAS), “Latvijas Brīvo arodbiedrību savienība” (LBAS), “Latvijas Pašvaldību savienība” (LPS), “Latvijas Tirdzniecības un rūpniecības kamera” (LTRK), “Latvijas Darba devēju konfederācija” (LDDK).

	4.
	Informācija par saskaņojumu ar Eiropas Savienības institūcijām
	Nav attiecināms.

	5.
	Politikas joma
	Ārpolitika un Eiropas Savienības vispārējie jautājumi.

	6.
	Atbildīgā amatpersona
	Ārlietu ministrijas Ekonomisko attiecību un attīstības sadarbības politikas departamenta Attīstības sadarbības politikas nodaļas vadītāja Madara Siliņa.

	7.
	Uzaicināmās personas

	Ārlietu ministrijas Ekonomisko attiecību un attīstības sadarbības politikas departamenta Attīstības sadarbības politikas nodaļas vadītāja Madara Siliņa.

	8.
	Projekta ierobežotas pieejamības statuss

	
	Nacionālajām pozīcijām noteikts statuss  “IEROBEŽOTA PIEEJAMĪBA” saskaņā ar Informācijas atklātības likuma 5. panta otrās daļas 7. punktu.

Nacionālajām pozīcijām statuss „IEROBEŽOTA PIEEJAMĪBA” paliek spēkā arī pēc jautājuma izskatīšanas Ministru kabinetā līdz brīdim, kamēr Ārlietu ministrija nav paziņojusi par tā atcelšanu.

Saskaņā ar Ministru kabineta 2021. gada 7. septembra noteikumu Nr. 606 „Ministru kabineta kārtības rullis” 126. punktu projekts ir skatāms Ministru kabineta sēdes slēgtajā daļā.

Dokumenta nosaukums Ministru kabineta sēdes darba kārtībā ir atspoguļojams.

Pavadvēstulei un Ministru kabineta sēdes protokollēmuma projektam  nav noteikts statuss „IEROBEŽOTA PIEEJAMĪBA”.

	9.
	Cita informācija
	Nav.

	10.
	Steidzamības kārtības pamatojums
	Eiropas Komisijas priekšlikums padomes lēmumam par Kotonū nolīguma pārejas pasākumu pagarināšanu. Esošais nolīguma pagarinājuma termiņš beidzas 2021.gada 30.novembrī.

	11.
	Jautājuma savlaicīgas neiesniegšanas iemesli
	Nacionālo pozīciju par Kotonū nolīgumu nebija iespējams Ministru kabinetā iesniegt ātrāk, jo Eiropas Komisija priekšlikumu par nolīguma pagarinājumu izplatīja 25. oktobrī. Savukārt sarunas par post-Kotonū nolīgumu, t.sk. par līguma dabu un pagaidu piemērošanu, turpinās. 

	12.
	Lēmuma pieņemšanas galīgais termiņš
	2021. gada 16. novembris.



Pielikumā: 
1. Latvijas Republikas nacionālā pozīcija Nr. 2 “Priekšlikums Padomes lēmumam par nostāju, kas Eiropas Savienības vārdā jāieņem Āfrikas, Karību jūras reģiona un Klusā okeāna valstu grupas (ĀKK) un ES Vēstnieku komitejā attiecībā uz grozījumiem Lēmumā Nr. 3/2019 (2019. gada 17. decembris) pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu” (AMpoz_161121_Kotonu) uz 5 lp. - IEROBEŽOTA PIEEJAMĪBA;
2. Latvijas Republikas nacionālā pozīcija Nr. 3 “Par priekšlikumu Padomes lēmumam par to, lai Eiropas Savienības vārdā parakstītu un provizoriski piemērotu Partnerības nolīgumu starp Eiropas Savienību un tās dalībvalstīm, no vienas puses, un Āfrikas, Karību jūras reģiona un Klusā okeāna valstu organizācijas (OACPS) dalībvalstīm, no otras puses” (AMpoz_161121_post_Kotonu) uz 8 lp. - IEROBEŽOTA PIEEJAMĪBA;
3. Ministru kabineta sēdes protokollēmuma projekts “Par Latvijas Republikas nacionālajām pozīcijām par Partnerattiecību nolīgumiem starp Āfrikas, Karību jūras reģiona un Klusā okeāna valstīm, no vienas puses, un Eiropas Savienību un tās dalībvalstīm, no otras puses ” (AMprot__161121_Kotonu) uz 1 lp.



Ārlietu ministrs                                                       		E.Rinkēvičs



M.Siliņa, 67016420
Madara.silina@mfa.gov.lv 

